Foto: MARIE LOMBARD/TWITTER Parij yaqinidagi Trapda pichoq bilan qilingan hujum natijasida bir kishi halok bo‘ldi, yana ikki shaxs og‘ir jarohatlandi. Bu haqda Reuters politsiyadagi manbaga tayangan holda xabar bermoqda. Ta’kidlanishicha, hujum qilgan shaxs politsiya tomonidan yo‘q qilingan. Voqeaning boshqa tafsilotlari hozircha berilmagan. BFMTV ma’lumotlariga ko‘ra, hujum qilgan shaxs - 1982 yilda tug‘ilgan erkak bo‘lib, bir necha yil oldin terrorizmni qo‘llab-quvvatlashda ayblangan. Biroq, hujumga maishiy mojaro ham sabab bo‘lgan bo‘lishi mumkin.